Epsilon Eridani

Epsilon Eridani alebo Ran (ε Eri/ε Eridani) je hviezda hlavnej postupnosti, spektrálneho typu K2 v súhvezdí Eridanus. Je to tretia najbližšia hviezda mimo slnečnej sústavy viditeľná bez ďalekohľadu a druhá najbližšia hviezda, pri ktorej je známa prítomnosť exoplanét. 

V rámci projektu Ozma bola po dobu 160 hodín odpočúvaná na rádiových vlnách dvanásťmetrovým rádioteleskopom na Green Banku, ale v rádiovom zázname nebol zachytený žiadny signál, ktorý by sa dal označiť za umelý.

Opis 
Hmotnosť hviezdy je 85 % hmotnosti Slnka, jej priemer je 84 % priemeru Slnka a svietivosť 34 % svietivosti Slnka.

Spektrum je extrémne premenlivé s mnohými emisnými čiarami. Má veľmi silné magnetické pole a rotuje v perióde 11 dní.

Dôvodom uvedených skutočností je fakt, že hviezda je veľmi mladá, asi pol miliardy rokov. To je dôvod, prečo je nepravdepodobné, že na jej planétach existuje inteligentný život. Omnoho lepším kandidátom je Tau Ceti, ktorá však, podobne ako Epsilon Eridani, má nedostatok železa.

Najbližším hviezdnym susedom Epsilon Eridani je Luyten 726-8 (UV Ceti a BL Ceti), vzdialený 5,22 ly (1,60 pc).

Planéty Epsilon Eridani 
 Epsilon Eridani b je joviálna planéta Jupiterovho typu obiehajúca v priemernej vzdialenosti 3,4 AU od hviezdy.
 Epsilon Eridani c je neistá planéta hviezdy Epsilon Eridani.

Pozri aj 
 Zoznam najbližších hviezd
 Zoznam hviezd s planétami

Referencie

Externé odkazy 
 Epsilon Eridani

Súhvezdie Eridanus
Oranžové trpaslíky
Bayerove objekty
Flamsteedove objekty
HD a HDE objekty
HIP objekty
Hviezdy s planétami
Astronomické objekty známe od staroveku
Miestna bublina
Pohybová hviezdokopa Veľká medvedica